pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 13 มิถุนายน 2563 [กระทรวงสาธารณสุข]
วันเสาร์ที่ 13 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 13 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 13 มิถุนายน 2563
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่13 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 5 ราย คัดกรองจากด่านควบคุมโรคติดต่อระหว่างประเทศ ไม่มีผู้ป่วยกลับบ้าน ยอดผู้ป่วยกลับบ้าน สะสม 2,987 ราย หรือคิดเป็นร้อยละ 95.31 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 89 ราย หรือร้อยละ 2.84 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,134 ราย
จากรายงานผู้ติดเชื้อรายใหม่วันนี้ ทั้ง 5 ราย เป็นนักเรียน/นักศึกษา เพศชาย อายุระหว่าง 21-26 ปี เดินทางกลับจากประเทศซาอุดิอาระเบีย ทําการตรวจคัดกรอง ณ ด่านควบคุมโรคติดต่อระหว่างประเทศ สนามบินสุวรรณภูมิ มีอาการเข้าข่ายเฝ้าระวัง (PUI) จึงเก็บตัวอย่างส่งตรวจทางห้องปฏิบัติการ ผลพบเชื้อ ส่งผลให้ขณะนี้สถานการณ์ประเทศไทย พบผู้ติดเชื้อไวรัสโคโรนา 2019 ในผู้ที่เดินทางกลับจากต่างประเทศและได้เข้ารับการเฝ้าระวังในสถานที่รัฐจัดให้ ซึ่งไม่มีรายงานผู้ติดเชื้อภายในประเทศต่อเนื่องเป็นเวลา 19 วัน
สําหรับการจัดอันดับประเทศที่ฟื้นตัวจากโควิด 19 ใน 184 ประเทศทั่วโลก ขององค์กร GCI Global Advisory Council ด้วยการใช้ Global COVID-19 Index (GCI) โดยความร่วมมือของกระทรวงวิทยาศาสตร์และนวัตกรรม (MOSTI) ประเทศมาเลเซีย และกลุ่ม Sunway เมื่อวันที่ 11 มิถุนายน 2563 ที่ผ่านมา พบว่า ประเทศไทยฟื้นตัวได้เป็นอันดับ 2 ของโลก รองจากประเทศออสเตรเลีย และเป็นอันดับที่ 1 ของเอเชีย คิดคะแนนจากการยืนยันต่อประชากรเทียบกับขนาดของแต่ละประเทศ สัดส่วนการเสียชีวิตเมื่อเทียบกับขนาดประชากร และคะแนนดัชนีความมั่นคงด้านสุขภาพโลก (GHS) เพื่อประเมินความพร้อมของประเทศในการรับมือกับการแพร่ระบาดของโควิด 19
อย่างไรก็ตาม แม้ว่าขณะนี้ประเทศไทยได้มีมาตรการผ่อนปรนเพิ่มมากขึ้น กระทรวงสาธารณสุขขอให้ประชาชนปฏิบัติตามคําแนะนําอย่างเคร่งครัดและสม่ําเสมอ คงเข้มการป้องกันตนเอง สวมหน้ากากอนามัย/หน้ากากผ้าทุกครั้งที่ออกนอกบ้านหรือเคหะสถาน ล้างมือบ่อยๆ เว้นระยะห่างระหว่างผู้อื่น 1-2 เมตร ไม่นํามือสัมผัสใบหน้า ตา จมูก ปาก หากมีการสวมเฟซชิลด์ควรสวมหน้ากากอนามัย/หน้ากากผ้าร่วมด้วย เพื่อป้องกันการติดเชื้อ นอกจากนี้ควรหลีกเลี่ยงการเดินทางไปในสถานที่แออัด มีการรวมตัวของคนจํานวนมาก จํากัดระยะเวลาการใช้บริการในสถานที่ใดสถานที่หนึ่งเป็นเวลาสั้นเพื่อลดความเสี่ยงในการสัมผัสเชื้อ และลงทะเบียน เข้า-ออก ผ่านแอปพลิเคชัน “ไทยชนะ” เพื่อนําไปพัฒนากิจการให้มีความปลอดภัย และได้มาตรฐาน
*********************************
13 มิถุนายน 2563
รัฐบาลไทย-ข่าวทำเนียบรัฐบาล-ยุติธรรม ร่วมกับสำนักงานพัฒนาธุรกรรมทางอิเล็กทรอนิกส์  ลงนามความร่วมมือด้านการรักษาความมั่นคงปลอดภัยไซเบอร์
วันพฤหัสบดีที่ 6 กันยายน 2561
ยุติธรรม ร่วมกับสํานักงานพัฒนาธุรกรรมทางอิเล็กทรอนิกส์  ลงนามความร่วมมือด้านการรักษาความมั่นคงปลอดภัยไซเบอร์
ยุติธรรม ร่วมกับสํานักงานพัฒนาธุรกรรมทางอิเล็กทรอนิกส์ ลงนามความร่วมมือด้านการรักษาความมั่นคงปลอดภัยไซเบอร์
ในวันพุธที่ ๕ กันยายน ๒๕๖๑ เวลา ๑๐.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
ลงนามบันทึกข้อตกลงความร่วมมือด้านการรักษาความมั่นคงปลอดภัยไซเบอร์
ระหว่างสํานักงานปลัดกระทรวงยุติธรรม และสํานักงานพัฒนาธุรกรรมทางอิเล็กทรอนิกส์ (องค์การมหาชน)
โดยมี นางสุรางคณา วายุภาพ ผู้อํานวยการสํานักงานพัฒนาธุรกรรมทางอิเล็กทรอนิกส์ (องค์การมหาชน)
นายสรนันท์ จิวะสุรัตน์ รองผู้อํานวยการสํานักงานพัฒนาธุรกรรมทางอิเล็กทรอนิกส์ (องค์การมหาชน)
และนายพิเศษ สอาดเย็น ผู้อํานวยการศูนย์เทคโนโลยีสารสนเทศและการสื่อสาร เป็นผู้ร่วมลงนาม
ปลัดกระทรวงยุติธรรม กล่าวว่า การลงนามความร่วมมือกันครั้งนี้ เพื่อส่งเสริมและสนับสนุน
การรักษาความมั่นคงปลอดภัยและมาตรฐานการใช้งานระบบเทคโนโลยีสารสนเทศ
ยกระดับการดูแลและรับมือภัยคุกคามไซเบอร์ ป้องกันการปนเปื้อนของข้อมูลพยานหลักฐานอิเล็กทรอนิกส์
ทําให้พยานหลักฐานอิเล็กทรอนิกส์ในกระบวนการยุติธรรมมีความน่าเชื่อถือ
รวมทั้งเพื่อแลกเปลี่ยนและเสริมสร้างความรู้ ประสบการณ์ และข้อมูลทางวิชาการที่เกี่ยวข้อง
กับการรับมือภัยคุกคามไซเบอร์ วิธีการโจมตี หรือการก่อภัยคุกคามไซเบอร์
ผู้อํานวยการสํานักงานพัฒนาธุรกรรมทางอิเล็กทรอนิกส์ (องค์การมหาชน) กล่าวว่า การลงนาม
ความร่วมมือครั้งนี้ เพื่อส่งเสริมและสนับสนุนการดําเนินงาน ตามนโยบายที่คณะกรรมการเตรียมการ
ด้านการรักษาความมั่นคงปลอดภัยไซเบอร์แห่งชาติ ที่ได้กําหนดให้จัดตั้ง Cyber Security Agency (CSA)
ให้ประสบผลสําเร็จ พร้อมทั้งร่วมกันกําหนดบทบาทหน้าที่ของหน่วยงานต่างๆ ให้มีความชัดเจน
นอกจากนี้ ยังเป็นส่วนหนึ่งในการช่วยผลักดันแผนยุทธศาสตร์การรักษาความมั่นคงปลอดภัยไซเบอร์แห่งชาติ พ.ศ. ๒๕๖๐ – ๒๕๖๔ ที่จะนําไปสู่การจัดทําแผนปฏิบัติการรองรับ โดยจะครอบคลุมทั้งในเรื่อง การประสานความร่วมมือระหว่างภาครัฐและเอกชนเพื่อความมั่นคงปลอดภัยไซเบอร์ รวมถึงการพัฒนาความรู้กับบุคลากรที่มีความเชี่ยวชาญเฉพาะด้าน ตลอดจนสร้างความตระหนักด้านความมั่นคงปลอดภัยไซเบอร์
รัฐบาลไทย-ข่าวทำเนียบรัฐบาล-ระบบลงทะเบียนออนไลน์เงินกู้ฉุกเฉินออมสิน ประชาชนยื่นกู้ได้ต่อเนื่อง อนุมัติแล้วกว่า 140,000 ราย คาดวันนี้ยื่นกว่า 200,000 ราย ต้องใช้เวลารอคิว [กระทรวงการคลัง]
วันพฤหัสบดีที่ 16 เมษายน 2563
ระบบลงทะเบียนออนไลน์เงินกู้ฉุกเฉินออมสิน ประชาชนยื่นกู้ได้ต่อเนื่อง อนุมัติแล้วกว่า 140,000 ราย คาดวันนี้ยื่นกว่า 200,000 ราย ต้องใช้เวลารอคิว [กระทรวงการคลัง]
สําหรับการลงทะเบียนในวันนี้ (16 เมษายน 2563) ได้เปิดให้ยื่นกู้ออนไลน์ตั้งแต่เวลา 8.00 น. ปรากฏว่ายังมีผู้เข้าลงทะเบียนพร้อมกันเป็นจํานวนมาก ซี่งมากกว่าวันที่ 15 เมษายน 2563 กว่า 1 เท่าตัว แต่ระบบสามารถรองรับการเข้ามาลงทะเบียนได้
ดร.ชาติชาย พยุหนาวีชัย ผู้อํานวยการธนาคารออมสิน เปิดเผยว่า ตามที่ธนาคารออมสินได้เปิดให้บริการสินเชื่อเพื่อเป็นค่าใช้จ่ายสําหรับผู้ที่ได้รับผลกระทบจากไวรัสโคโรนา (COVID-19) 2 ประเภท คือ สินเชื่อผู้มีอาชีพอิสระ วงเงินกู้สูงสุด 10,000 บาท และ สินเชื่อผู้มีรายได้ประจํา วงเงินกู้สูงสุด 50,000 บาท โดยให้ลงทะเบียนผ่านเว็บไซต์ธนาคารออมสิน www.gsb.or.th นั้น ปรากฏว่ามีลูกค้าและประชาชนให้ความสนใจลงทะเบียนเป็นจํานวนมากอย่างพร้อมเพรียงกันมากกว่าที่ธนาคารฯ ประเมินไว้ ส่งผลให้ระบบเครือข่ายการสื่อสารของเว็บไซต์ธนาคารฯ ซึ่งเป็นช่องทางการเข้าระบบลงทะเบียนเกิดความขัดข้อง ทั้งนี้ แม้ว่าสํานักงานพัฒนารัฐบาลดิจิทัล (องค์การมหาชน) หรือ สพร. ซึ่งเป็นหน่วยงานที่ธนาคารออมสินใช้บริการจัดเก็บข้อมูลเว็บไซต์ของธนาคารฯ จะได้ให้การสนับสนุนและบริหารจัดการอย่างใกล้ชิดแล้วก็ตาม
สําหรับการลงทะเบียนในวันนี้ (16 เมษายน 2563) ได้เปิดให้ยื่นกู้ออนไลน์ตั้งแต่เวลา 8.00 น. ปรากฏว่ายังมีผู้เข้าลงทะเบียนพร้อมกันเป็นจํานวนมาก ซี่งมากกว่าวันที่ 15 เมษายน 2563 กว่า 1 เท่าตัว แต่ระบบสามารถรองรับการเข้ามาลงทะเบียนได้ โดยเมื่อผ่านไปถึงเวลา 14.30 น. ระบบได้อนุมัติการยื่นกู้ไปแล้ว 148,076 ราย แบ่งเป็นสินเชื่อผู้มีอาชีพอิสระ 73,624 ราย สินเชื่อผู้มีรายได้ประจํา 74,452 ราย คาดว่าภายในเย็นนี้จะมีผู้ลงทะเบียนเกินกว่า 200,000 ราย
“เมื่อเช้าได้เห็นรายงานจํานวนผู้สนใจเข้าเว็บไซต์ธนาคารออมสินเพื่อลงทะเบียนนี้มีมากถึงกว่า 6 ล้านคน ซึ่งระบบก็พร้อมรองรับ และยังไม่รวมช่องทางที่เปิดเพิ่มขึ้นผ่านลิงค์เข้าสู่ระบบการลงทะเบียนยื่นกู้ออนไลน์อีกช่องทางหนึ่งโดยไม่ผ่านเว็บไซต์ธนาคารฯ ซึ่งมีคนเข้าลงทะเบียนอีกหลายแสนรายที่ระบบสามารถทยอยรับเรื่องได้ด้วยการจัดเป็นคิว แม้อาจจะช้าเล็กน้อย โดยระบบการลงทะเบียนนี้เปรียบเสมือนเดินเข้าสาขายื่นกู้สินเชื่อ แล้วมีคนเข้ามายื่นกู้จํานวนมาก เมื่อระบบรับเรื่องแล้วจะมีการตรวจสอบคุณสมบัติและข้อมูลต่างๆ เบื้องต้นของผู้กู้ทันทีซึ่งใช้เวลาก่อนจะอนุมัติ ซึ่งขั้นตอนนี้อํานวยความสะดวกให้โดยไม่ต้องไปสาขา ถ้าผู้ยื่นกู้ทํารายการเสร็จสิ้นแล้ว หลังจากนั้นก็ให้รอรับข้อความ SMS เพื่อให้ไปที่สาขาตามนัดหมายต่อไป ขณะเดียวกัน ธนาคารฯ จะเพิ่มประสิทธิภาพของระบบเพื่อการรองรับการลงทะเบียนจํานวนอย่างต่อเนื่องให้สามารถรองรับการยื่นเรื่องได้รวดเร็วขึ้นอีก” ดร.ชาติชาย กล่าว
ทั้งนี้ ขอฝากถึงผู้ลงทะเบียนว่าไม่ต้องเร่งรีบยื่นกู้ เนื่องจากสินเชื่อ 2 ประเภทนี้เปิดให้บริการถึงวันที่ 30 ธันวาคม 2563 ธนาคารฯ เข้าใจถึงปัจจัยการแพร่ระบาดไวรัสโควิด-19 ส่งผลกระทบต่อความเป็นอยู่ของประชาชนในวงกว้าง ซึ่งรัฐบาลได้ให้ความช่วยเหลือด้วยมาตรการเร่งด่วนอย่างเต็มกําลังความสามารถ เช่น เงินเยียวยาเดือนละ 5,000 บาท ขณะที่ธนาคารออมสินเข้ามาช่วยเหลือเพิ่มเติมด้วยเงินกู้ที่ผ่อนปรนเงื่อนไขกว่าสถานการณ์ปกติ จึงหวังเป็นอย่างยิ่งว่าการช่วยบรรเทาผลกระทบให้ประชาชนและลูกค้าของธนาคารฯ เพิ่มเติมอย่างต่อเนื่องนี้จะช่วยได้อีกทางหนึ่ง
รัฐบาลไทย-ข่าวทำเนียบรัฐบาล-กสร. หนุนแรงงานสัมพันธ์แบบหุ้นส่วน  ส่งเสริมในสปก.แล้วกว่าพันแห่ง
วันศุกร์ที่ 25 พฤษภาคม 2561
กสร. หนุนแรงงานสัมพันธ์แบบหุ้นส่วน  ส่งเสริมในสปก.แล้วกว่าพันแห่ง
กรมสวัสดิการและคุ้มครองแรงงาน เดินหน้าส่งเสริมแรงงานสัมพันธ์แบบหุ้นส่วนเน้นการมีส่วนร่วมของนายจ้าง ลูกจ้างลดข้อขัดแย้ง เพิ่มผลิตภาพแรงงาน เผยดําเนินการไปแล้วกว่า 1,000 แห่ง ครอบคลุมลูกจ้างกว่า 2 แสนคน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่าการบริหารแรงงานสัมพันธ์แบบหุ้นส่วน เป็นการบริหารงานแรงงานสัมพันธ์ที่เน้นการมีส่วนร่วมของนายจ้าง ลูกจ้าง ในการออกแบบสภาพการจ้างและสภาพการทํางานร่วมกัน เพื่อลดข้อขัดแย้งและสร้างความสัมพันธ์ที่ดีระหว่างกัน โดยมีรูปแบบการดําเนินการ 3 รูปแบบ ตามขนาดของสถานประกอบกิจการคือ 1.รูปแบบแรงงานสัมพันธ์สันติสุข เป็นรูปแบบการบริหารแรงงานสัมพันธ์ขั้นพื้นฐาน เหมาะสําหรับสถานประกอบกิจการที่มีลูกจ้างตั้งแต่ 50 - 99 คน เน้นให้นายจ้าง ลูกจ้างได้มีโอกาสประชุมหารือร่วมกันในเรื่องเกี่ยวกับสภาพการจ้าง 2. รูปแบบแรงงานสัมพันธ์สร้างสรรค์ เป็นรูปแบบการบริหารแรงงานสัมพันธ์ขั้นกลาง เหมาะสําหรับสถานประกอบกิจการที่มีลูกจ้างตั้งแต่ 100 - 499 คน เน้นให้นายจ้าง ลูกจ้างอยู่ร่วมกันด้วยความเข้าใจ ทั้งสองฝ่ายตกลงใจร่วมกันกําหนดกฎกติกามารยาท เพื่อใช้เป็นแนวทางปฏิบัติอันดีต่อกัน และ3. รูปแบบแรงงานสัมพันธ์สมานมิตร เป็นรูปแบบการบริหารแรงงานสัมพันธ์ขั้นก้าวหน้า เหมาะสําหรับสถานประกอบกิจการที่มีลูกจ้างตั้งแต่ 500 คนขึ้นไป เน้นให้นายจ้าง ลูกจ้าง ร่วมกันสร้างนวัตกรรมการบริหารแรงงานสัมพันธ์ ทั้งนี้กสร.ได้ดําเนินการส่งเสริมแรงงานสัมพันธ์แบบหุ้นส่วนตั้งแต่ปี 2560 ปัจจุบันมีสถานประกอบกิจการได้รับการส่งเสริมไปแล้ว 1,003 แห่ง ครอบคลุมลูกจ้าง 232,866 คน
นายอนันต์ชัย กล่าวเพิ่มเติมว่า แรงงานสัมพันธ์ที่ดีเป็นพื้นฐานสําคัญของการพัฒนาคุณภาพชีวิตลูกจ้างในสถานประกอบการและผลิตภาพแรงงาน สถานประกอบกิจการที่สนใจโมเดลการบริหารแรงงานสัมพันธ์แบบหุ้นส่วน ติดต่อได้ที่ สํานักแรงงานสัมพันธ์ กรมสวัสดิการและคุ้มครองแรงงาน โทรศัพท์ 0 2246 4470 -1
รัฐบาลไทย-ข่าวทำเนียบรัฐบาล-สธ.จัดบริการด้านการแพทย์และสาธารณสุข การแข่งขันจักรยานยนต์ชิงแชมป์โลก โมโตพีจี ส่งเสริมเมืองกีฬาสู่มาตรฐานโลก
วันอาทิตย์ที่ 7 ตุลาคม 2561
สธ.จัดบริการด้านการแพทย์และสาธารณสุข การแข่งขันจักรยานยนต์ชิงแชมป์โลก โมโตพีจี ส่งเสริมเมืองกีฬาสู่มาตรฐานโลก
กระทรวงสาธารณสุขเตรียมพร้อมการบริการด้านการแพทย์และสาธารณสุข ดูแลผู้เข้าแข่งขัน ทีมงานประชาชนและนักท่องเที่ยว การแข่งขันจักรยานยนต์ชิงแชมป์โลก โมโตจีพี ส่งเสริมเมืองกีฬาประเทศไทยสู่มาตรฐานโลก
กระทรวงสาธารณสุขเตรียมพร้อมการบริการด้านการแพทย์และสาธารณสุข ดูแลผู้เข้าแข่งขัน ทีมงานประชาชนและนักท่องเที่ยว การแข่งขันจักรยานยนต์ชิงแชมป์โลก โมโตจีพี ส่งเสริมเมืองกีฬาประเทศไทยสู่มาตรฐานโลก
นายแพทย์ประพนธ์ ตั้งศรีเกียรติกุล รองปลัดกระทรวงสาธารณสุข กล่าวภายหลัง ตรวจเยี่ยมการดําเนินงานและให้กําลังใจ คณะเจ้าหน้าที่ที่ให้บริการด้านการแพทย์และสาธารณสุข แก่ผู้เข้าแข่งขัน ทีมงานแข่งขัน ตลอดจนประชาชนและนักท่องเที่ยว ในงานแข่งขันรถจักรยานยนต์ชิงแชมป์โลก รายการโมโต จีพี (PTT THAILAND GRANDPRIX) ประจําปี 2561 ณ สนาม Chang International Circuit จังหวัดบุรีรัมย์ ระหว่างวันที่ 5 - 7 ตุลาคม 2561 ว่า จังหวัดบุรีรัมย์โดยนายแพทย์วิทิต สฤษฎีชัยกุล นายแพทย์สาธารณสุขจังหวัดบุรีรัมย์ พร้อมด้วยคณะกรรมการดําเนินงานด้านการแพทย์และสาธารณสุขจังหวัดบุรีรัมย์ ได้เตรียมความพร้อมด้านการแพทย์และสาธารณสุข จัดศูนย์ปฏิบัติการตอบโต้ภาวะฉุกเฉินทางด้านสาธารณสุข (Emergency Operations Center : EOC) ณ สนาม Chang International Circuit เพื่อติดตามสถานการณ์ด้านการแพทย์และสาธารณสุขตลอดการแข่งขัน
นายแพทย์ประพนธ์ กล่าวต่อว่า ภายในสนามแข่งขันได้จัดเตรียมหน่วยแพทย์เคลื่อนที่ พร้อมเฮลิคอปเตอร์จากสํานักงานตํารวจแห่งชาติ 1 ลํา ภายนอกสนามการแข่งขันตั้งกองอํานวยการ และศูนย์สั่งการด้านการแพทย์และสาธารณสุข มีหน่วยปฐมพยาบาลและการแพทย์ฉุกเฉิน จํานวน 15 จุด สําหรับการเตรียมการนอกพื้นที่สนาม Chang International Circuit เตรียมระบบการแพทย์ฉุกเฉินและห้องฉุกเฉินในโรงพยาบาลทั้ง 23 อําเภอให้มีความพร้อมในที่ตั้ง เครื่องมือ และบุคลากร โดยเฉพาะที่โรงพยาบาลศูนย์บุรีรัมย์ เตรียมแพทย์เฉพาะทาง ระบบส่งต่อ ห้องฉุกเฉิน ICU ห้อง MRI ห้องพิเศษ เพื่อรองรับผู้เข้าแข่งขันที่บาดเจ็บ พร้อมศูนย์บริการข้อมูลแก่ผู้เข้าแข่งขัน และนักท่องเที่ยวต่างประเทศที่เข้ามารับบริการด้านการแพทย์ ทั้งนี้เพื่อสร้างความมั่นใจในคุณภาพการดูแลรักษาพยาบาล เพื่อความสําเร็จในการจัดการแข่งขันรายการโมโตจีพี ที่ยิ่งใหญ่ระดับนานาชาติครั้งนี้ให้ได้มาตรฐานโลก
ทั้งนี้โรงพยาบาลบุรีรัมย์ได้เตรียมความพร้อมด้านสาธารณสุขรองรับการเป็นเมืองกีฬา (sport city)ของจังหวัดบุรีรัมย์สนับสนุนนโยบายของจังหวัดที่ส่งเสริมให้ประชาชนมีสุขภาพแข็งแรงด้วยการออกกําลังกายในรูปแบบต่างๆและส่งเสริมกีฬาสู่มาตรฐานโลก ทั้งการเป็นสถานที่แข่งขันกีฬาระดับโลกที่สําคัญๆ เช่นครั้งนี้ เป็นต้น
***************************** 7 ตุลาคม 2561
รัฐบาลไทย-ข่าวทำเนียบรัฐบาล-รชอ.สมชายฯ เยี่ยมชมบริษัท ยนต์ผลดี จำกัด ผู้ผลิตเครื่องจักรและอุปกรณ์โรงสีข้าว เพื่อการแปรรูปข้าว และนวัตกรรมเครื่องกำจัดมอดด้วยคลื่นวิทยุ
วันอังคารที่ 12 มิถุนายน 2561
รชอ.สมชายฯ เยี่ยมชมบริษัท ยนต์ผลดี จํากัด ผู้ผลิตเครื่องจักรและอุปกรณ์โรงสีข้าว เพื่อการแปรรูปข้าว และนวัตกรรมเครื่องกําจัดมอดด้วยคลื่นวิทยุ
รัฐมนตรีช่วยว่าการกระทรวงอุตสาหกรรม พร้อมด้วย ปลัดกระทรวงอุตสาหกรรม ลงพื้นที่เยี่ยมชม บริษัท ยนต์ผลดี จํากัด
จ.นครสวรรค์ : เมื่อวันที่ 11 มิถุนายน 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยนายพสุ โลหารชุน ปลัดกระทรวงอุตสาหกรรม และคณะผู้บริหารกระทรวงอุตสาหกรรม ลงพื้นที่เยี่ยมชม บริษัท ยนต์ผลดี จํากัด โดยมี นายวิสูตร จิตสุทธิภากร ประธานบริษัท ยนต์ผลดี จํากัด ให้การต้อนรับ
บริษัท ยนต์ผลดี จํากัด เป็นบริษัท ผลิตเครื่องจักรและอุปกรณ์โรงสีข้าว ซึ่งมีตลาดจําหน่ายทั้งในประเทศและต่างประเทศ โดยก่อตั้งมากว่า 60 ปี เดิมใช้ชื่อว่า โรงหล่อยนต์ผลดี รับงานหล่อชิ้นส่วนอะไหล่ต่างๆ รวมทั้งอุปกรณ์ต่างๆ ที่ใช้ในโรงสีข้าว ปัจจุบัน บริษัท ยนต์ผลดี จํากัด คือผู้ผลิตเครื่องสีข้าวที่ทันสมัยที่สุดแห่งหนึ่ง ได้รับความไว้วางใจจากโรงสีข้าว และโรงปรับปรุงคุณภาพข้าวชั้นนําของประเทศ โดยได้การรับรองระบบบริหารงานคุณภาพ ISO 9001:2008 ในปัจจุบันได้ปรับปรุงเวอร์ชั่นเป็น ISO 0001:2015 มี Work flow ของขบวนการผลิต กระบวนการประกอบชิ้นส่วน สามารถลดเวลาในการประกอบเครื่องจักรลดลง
นอกจากนี้ บริษัทฯ ยังได้รับรางวัล องค์กรแห่งการพัฒนา จากกระทรวงอุตสาหกรรม ในปี 2556 และมีผลิตภัณฑ์ นวัตกรรมที่สําคัญอีกอย่างคือ เครื่อง Bio-Q ซึ่งเป็นเครื่องกําจัดมอดและไข่มอดตลอดวงจรชีวิตด้วยคลื่นวิทยุ แทนการใช้สารเคมีรมยาฆ่ามอดในข้าว และเป็นหนึ่งเดียวในประเทศไทยที่ได้รับตรารับรอง UTDRF สิทธิบัตรจากมหาวิทยาลัยเชียงใหม่ ซึ่งเป็นต้นแบบของผู้ประกอบการไทยในยุค 4.0
รัฐบาลไทย-ข่าวทำเนียบรัฐบาล-ประเทศไทยร่วมผนึกกำลังภูมิภาคอาเซียนและจีน ขับเคลื่อนพลังงานทดแทนเพื่อรับมือกับการเปลี่ยนแปลงสภาพภูมิอากาศและลดการปล่อยก๊าซเรือนกระจก
วันพฤหัสบดีที่ 29 สิงหาคม 2562
ประเทศไทยร่วมผนึกกําลังภูมิภาคอาเซียนและจีน ขับเคลื่อนพลังงานทดแทนเพื่อรับมือกับการเปลี่ยนแปลงสภาพภูมิอากาศและลดการปล่อยก๊าซเรือนกระจก
ประเทศไทยร่วมผนึกกําลังภูมิภาคอาเซียนและจีน ขับเคลื่อนพลังงานทดแทนเพื่อรับมือกับการเปลี่ยนแปลงสภาพภูมิอากาศและลดการปล่อยก๊าซเรือนกระจก
ประเทศไทยร่วมผนึกกําลังภูมิภาคอาเซียนและจีน ขับเคลื่อนพลังงานทดแทนเพื่อรับมือกับการเปลี่ยนแปลงสภาพภูมิอากาศและลดการปล่อยก๊าซเรือนกระจก
วันนี้ (28 ส.ค. 62) กระทรวงทรัพยากรธรรมชาติและสิ่งแวดล้อม โดยองค์การบริหารจัดการก๊าซเรือนกระจก (องค์การมหาชน) จัดการประชุม ASEAN-China Cooperation on Energy Transition and Climate-resilient Development โดยมีวัตถุประสงค์เพื่อเผยแพร่และแลกเปลี่ยนข้อมูลระหว่างประเทศสมาชิกในภูมิภาคเอเชียตะวันออกเฉียงใต้กับสาธารณรัฐประชาชนจีน เกี่ยวกับการวางแผนพัฒนาสังคมคาร์บอนต่ําและขับเคลื่อนนโยบายการนําพลังงานทดแทนมาใช้เพื่อส่งเสริมการลดการปล่อยก๊าซเรือนกระจกของแต่ละประเทศ นําไปสู่การปฏิบัติอย่างเป็นรูปธรรม เพื่อให้สามารถลดก๊าซเรือนกระจกได้บรรลุผลตามข้อเสนอการมีส่วนร่วมที่แต่ละประเทศได้ให้สัตยาบันไว้ในเวทีสากล โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมกับ นายเซี่ยเจิ้นหัว (Mr. Zhenhua Xie) ผู้แทนพิเศษด้านการเปลี่ยนแปลงสภาพภูมิอากาศแห่งสาธารณรัฐประชาชนจีน และประธานองค์กรริเริ่มดําเนินงานด้านสภาพภูมิอากาศสากล (China’s Special Representative on Climate Change and Chair of the Global Climate Action Initiative) เป็นประธานเปิดการประชุมฯ ณ ห้องศกุนตลาเอ-บี โรงแรมเพนนินซูลา กรุงเทพฯ
การประชุมครั้งนี้ มีผู้เข้าร่วมประชุมจากประเทศต่างๆ ในภูมิภาคเอเชียตะวันออกเฉียงใต้และสาธารณรัฐประชาชนจีนกว่า 100 คน ซึ่งเป็นผู้แทนระดับสูงของหน่วยงานรัฐและผู้เชี่ยวชาญจากประเทศต่างๆ มาแลกเปลี่ยนความรู้ประสบการณ์ และกรณีตัวอย่างที่ประสบผลสําเร็จ ตลอดจนความท้าทายต่างๆ ที่แต่ละประเทศเผชิญร่วมกัน ในการปรับเปลี่ยนรูปแบบการพัฒนาที่พึ่งพิงพลังงานฟอสซิลที่ส่งผลกระทบต่อการเปลี่ยนแปลงสภาพภูมิอากาศ ไปสู่การพัฒนาที่อยู่บนพื้นฐานของพลังงานหมุนเวียนที่สะอาด และสามารถปรับเปลี่ยนไปสู่การเป็นสังคมคาร์บอนต่ํา ซึ่งนับเป็นบทบาทสําคัญอีกบทบาทหนึ่งในฐานะที่ประเทศไทยดํารงตําแหน่งประธานอาเซียนในปี พ.ศ. ๒๕๖๒ เพื่อเผยแพร่การดําเนินงานของประเทศไทยในเรื่องสังคมคาร์บอนต่ําและนโยบายการลดการปล่อยก๊าซเรือนกระจกต่อประเทศสมาชิกอาเซียน ภายใต้แนวคิดการเป็นประธานอาเซียนของไทยในหัวข้อ “ร่วมมือ ร่วมใจ ก้าวไกล ยั่งยืน”
รัฐบาลไทย-ข่าวทำเนียบรัฐบาล-คลังชี้แจงกรณีเงินคงคลัง
วันศุกร์ที่ 21 สิงหาคม 2563
คลังชี้แจงกรณีเงินคงคลัง
ตามที่ได้มีกระแสข่าวว่าคลังถังแตก เงินคงคลังไม่พอใช้ จนคณะรัฐมนตรีต้องอนุมัติกู้เงินเพิ่มเติมอีก 2.14 แสนล้านบาทนั้น
กระทรวงการคลังขอเรียนชี้แจงว่า การขออนุมัติกรอบการกู้เงินกรณีรายจ่ายสูงกว่ารายได้ในปีงบประมาณ พ.ศ. 2563 วงเงิน 214,093 ล้านบาท เป็นผลสืบเนื่องมาจากสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ที่ส่งผลกระทบต่อสังคมและเศรษฐกิจทั่วโลก โดยเศรษฐกิจไทยซึ่งพึ่งพิงต่างประเทศค่อนข้างมากทั้งในด้านการส่งออกและการท่องเที่ยวได้รับผลกระทบอย่างรุนแรง รวมทั้งผลที่เกิดขึ้นต่อการดําเนินกิจกรรมทางเศรษฐกิจและการประกอบอาชีพของประชาชนในทุกสาขาอาชีพ ซึ่งที่ผ่านมารัฐบาลได้ออกมาตรการต่างๆ เพื่อบรรเทาความเดือดร้อนของประชาชนและภาคธุรกิจที่ได้รับผลกระทบจากวิกฤติ COVID – 19 อย่างต่อเนื่อง
การหดตัวของเศรษฐกิจที่เกิดขึ้น ตลอดจนการดําเนินมาตรการด้านการคลังต่างๆ ของรัฐบาลเพื่อช่วยเหลือและเยียวยาผู้ที่ได้รับผลกระทบจากการระบาดของ COVID-19 ประกอบกับการเลื่อนระยะเวลาชําระภาษีได้ส่งผลต่อการจัดเก็บรายได้ของรัฐบาลในปีงบประมาณ พ.ศ. 2563 ดังนั้น เพื่อเตรียมการรองรับการใช้จ่ายของรัฐบาลในช่วงต้นปีงบประมาณ พ.ศ. 2564 และเพื่อให้การดําเนินมาตรการกระตุ้นและฟื้นฟูเศรษฐกิจสามารถดําเนินไปได้อย่างต่อเนื่อง กระทรวงการคลังจึงจําเป็นต้องขออนุมัติกรอบการกู้เงินเพื่อรองรับกรณีรายจ่ายสูงกว่ารายได้ วงเงิน 214,093 ล้านบาท ซึ่งกระทรวงการคลังจะพิจารณากู้เงินตามความจําเป็นเท่านั้น
ทั้งนี้ ระดับเงินคงคลังของรัฐบาลในปัจจุบันยังอยู่ในระดับที่เพียงพอต่อการใช้จ่ายของรัฐบาล โดยสถานะเงินคงคลัง ณ สิ้นเดือนกรกฎาคม 2563 อยู่ที่ระดับ 282,141 ล้านบาท และคาดว่า ณ สิ้นปีงบประมาณ พ.ศ. 2563 เงินคงคลังจะอยู่ในระดับที่เพียงพอที่จะรองรับการเบิกจ่ายงบประมาณของหน่วยงานภาครัฐ และดําเนินมาตรการที่จําเป็นในการฟื้นฟูเศรษฐกิจของไทยในระยะต่อไป
ในกรณีที่รัฐบาลมีความจําเป็นจะต้องกู้เงินเพิ่มเติมเต็มกรอบวงเงิน 2.14 แสนล้านบาท จะส่งผลให้สัดส่วนหนี้สาธารณะคงค้าง ต่อ GDP ณ สิ้นปีงบประมาณ 2563 อยู่ที่ระดับร้อยละ 51.64 ซึ่งไม่เกินร้อยละ 60 ตามกรอบการบริหารหนี้สาธารณะที่คณะกรรมการนโยบายการเงินการคลังของรัฐกําหนด
กระทรวงการคลังคาดว่ามาตรการฟื้นฟูและกระตุ้นเศรษฐกิจของรัฐบาลที่คณะรัฐมนตรีได้พิจารณาอนุมัติแล้วจะเริ่มส่งผลต่อการฟื้นตัวของระบบเศรษฐกิจในช่วงต้นปีงบประมาณ พ.ศ. 2564 และสามารถดูแลประชาชนและประคับประคองผู้ประกอบการให้ผ่านช่วงวิกฤติครั้งนี้ไปได้
สํานักจัดการหนี้ 1 สํานักงานบริหารหนี้สาธารณะ
โทร. 02 265 8050 ต่อ 5304
https://bit.ly/2EdpkAD
รัฐบาลไทย-ข่าวทำเนียบรัฐบาล-ก.อุตฯ ร่วมประชุมหารือผู้ประกอบการ ผู้นำชุมชน 6 จังหวัดชายแดนใต้ เร่งยกระดับ ต่อยอดสินค้าชุมชนสู่อุตสาหกรรมแปรรูปเกษตร
วันจันทร์ที่ 20 มกราคม 2563
ก.อุตฯ ร่วมประชุมหารือผู้ประกอบการ ผู้นําชุมชน 6 จังหวัดชายแดนใต้ เร่งยกระดับ ต่อยอดสินค้าชุมชนสู่อุตสาหกรรมแปรรูปเกษตร
นายธีรยุทธ วานิชชัง ผู้ช่วยรัฐมนตรีประจํากระทรวงอุตสาหกรรม และคณะผู้บริหารกระทรวงอุตสาหกรรม และคณะผู้บริหารกระทรวงอุตสาหกรรม ประชุมร่วมกับผู้นําชุมชน ผู้ประกอบการ และหัวหน้าส่วนราชการในพื้นที่ชายแดนใต้  ณ โรงแรมคริสตัล จังหวัดสงขลา
จังหวัดสงขลา : วันนี้ (20 มกราคม 2562) เวลา 10.00 น. นายธีรยุทธ วานิชชัง ผู้ช่วยรัฐมนตรีประจํากระทรวงอุตสาหกรรม พร้อมด้วย นายกอบชัย สังสิทธิสวัสดิ์ ปลัดกระทรวงอุตสาหกรรม นายสุรพล ชามาตย์ รองปลัดกระทรวงอุตสาหกรรม นางวรวรรณ ชิตอรุณ เลขาธิการคณะกรรมการอ้อยและน้ําตาลทราย รักษาการรองปลัดกระทรวงอุตสาหกรรม และคณะผู้บริหารกระทรวงอุตสาหกรรม ประชุมร่วมกับผู้นําชุมชน ผู้ประกอบการ และหัวหน้าส่วนราชการในพื้นที่ชายแดนใต้ (จังหวัดสงขลา ปัตตานี นราธิวาส สตูล พัทลุง ยะลา) ในระหว่างการประชุมคณะรัฐมนตรีอย่างเป็นทางการนอกสถานที่ ครั้งที่ 1/2563 จังหวัดนราธิวาส ณ โรงแรมคริสตัล จังหวัดสงขลา
สําหรับข้อเสนอของภาคเอกชน ในพื้นที่ชายแดนใต้ (จังหวัดสงขลา ปัตตานี นราธิวาส สตูล พัทลุง ยะลา) ต้องการให้กระทรวงอุตสาหกรรมสนับสนุนการแปรรูปเพื่อเพิ่มมูลค่าให้กับสินค้าเกษตร เงินทุนและเครื่องจักรในการดําเนินงาน ซึ่งกระทรวงอุตสาหกรรม โดยศูนย์ส่งเสริมอุตสาหกรรมภาคที่ 11 มีศูนย์ปฏิรูปอุตสาหกรรมเพื่อขับเคลื่อน SMEs สู่สากล (ITC) เพื่อบริการให้คําปรึกษา บริการเครื่องจักรกลาง เพื่อให้เกิดผลิตภัณฑ์ใหม่ให้ผู้ประกอบการวิสาหกิจขนาดกลางและขนาดย่อม นําไปขยายผลสู่เชิงพาณิชย์ได้ พร้อมบูรณาการร่วมกับสถาบันอาหารในการพัฒนาผลิตภัณฑ์ โดยใช้ผลงานวิจัยวิทยาศาสตร์ เทคโนโลยี และนวัตกรรมเชื่อมโยงสู่การผลิต ผลิตภัณฑ์ที่มีมูลค่าเพิ่มขึ้น นอกจากนี้ ธนาคารพัฒนาวิสาหกิจขนาดกลางและขนาดย่อม มีโครงการสินเชื่อดอกเบี้ยต่ํา 4 โครงการ คือ สินเชื่อช่วยเหลือ SMEs 3 จังหวัดชายแดนใต้ (นราธิวาส ปัตตานี ยะลา) อัตราดอกเบี้ย 1.5%ต่อปี สินเชื่อเพื่อยกระดับเศรษฐกิจชุมชน อัตราดอกเบี้ย 3.0%ต่อปี สินเชื่อ Transformation Loan เสิมแกร่ง อัตราดอกเบี้ย 4.0%ต่อปี และสินเชื่อโตไวไทยยั่งยืน อัตราดอกเบี้ย 1%ต่อปี และได้มอบหมายให้หน่วยงานในพื้นที่ได้แก่ สํานักงานอุตสาหกรรมจังหวัด ศูนย์ส่งเสริมอุตสาหกรรมภาค บูรณาการการทํางานกับหน่วยงานที่เกี่ยวข้อง เพื่อต่อยอด แปรรูปและเพิ่มมูลค่าสินค้าเกษตรในพื้นที่ต่อไป
รัฐบาลไทย-ข่าวทำเนียบรัฐบาล-"ยุติธรรม" หารือการพัฒนากฎหมายกองทุนยุติธรรม
วันพฤหัสบดีที่ 28 พฤศจิกายน 2562
"ยุติธรรม" หารือการพัฒนากฎหมายกองทุนยุติธรรม
พันตํารวจโท พงษ์ธร ธัญญสิริ รองปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายกองทุนยุติธรรม ครั้งที่ ๑/๒๕๖๓
วันพุธที่ ๒๗ พฤศจิกายน ๒๕๖๒ เวลา ๑๓.๓๐ น. ณ ห้องประชุมกระทรวงยุติธรรม ๖ ชั้น ๙
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพมหานคร
พันตํารวจโท พงษ์ธร ธัญญสิริ รองปลัดกระทรวงยุติธรรม เป็นประธานการประชุม
คณะอนุกรรมการพัฒนากฎหมายกองทุนยุติธรรม ครั้งที่ ๑/๒๕๖๓
โดยมี นายมนินธ์ สุทธิวัฒนานิติ ผู้อํานวยการสํานักงานกองทุนยุติธรรม
และคณะอนุกรรมการฯ เข้าร่วมฯ
ในการนี้ ที่ประชุมได้มีการชี้แจงข้อมูลเกี่ยวกับการติดตามเงินคืนกองทุน
กรณีผู้ขอรับความช่วยเหลือในการปล่อยตัวชั่วคราว
ที่เป็นผู้ต้องหาหรือจําเลยหลบหนี กรณีค่าทนายความและค่าฤชาธรรมเนียมที่ศาลสั่งคืน
ทั้งนี้ คณะอนุกรรมการฯ ได้หารือร่วมกันในการแก้ไขปรับปรุง
แบบคําขอรับความช่วยเหลือเงินกองทุนยุติธรรม
กรณีการช่วยเหลือประชาชนในการดําเนินคดี (กทย.๑) และ
กรณีการขอปล่อยตัวชั่วคราวผู้ต้องหาหรือจําเลย (กทย.๒)
รัฐบาลไทย-ข่าวทำเนียบรัฐบาล-โครงการอาชีวะ-บัณฑิตพันธุ์ใหม่ เร่งสร้างกำลังคนสมรรถนะสูง
วันจันทร์ที่ 30 เมษายน 2561
โครงการอาชีวะ-บัณฑิตพันธุ์ใหม่ เร่งสร้างกําลังคนสมรรถนะสูง
เป็นกลไกสําคัญในการขับเคลื่อนเศรษฐกิจของประเทศ โดยร่วมมือกับผู้เชี่ยวชาญจากสถานประกอบการสร้างหลักสูตรและรูปแบบการเรียนการสอนใหม่ให้ตรงกับความต้องการ
โครงการอาชีวะ-บัณฑิตพันธุ์ใหม่ เร่งสร้างกําลังคนสมรรถนะสูง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าโครงการผลิตนักศึกษาอาชีวะและบัณฑิตพันธุ์ใหม่ เพื่อสร้างบุคลากรสมรรถนะสูงในกลุ่มอุตสาหกรรมเป้าหมาย รองรับการยกระดับสู่อุตสาหกรรมแห่งอนาคตซึ่งเป็นกลไกสําคัญในการขับเคลื่อนเศรษฐกิจของประเทศ โดยร่วมมือกับผู้เชี่ยวชาญจากสถานประกอบการสร้างหลักสูตรและรูปแบบการเรียนการสอนใหม่ให้ตรงกับความต้องการ เพิ่มสัดส่วนการฝึกปฏิบัติงานจริงเป็นร้อยละ50 ของเวลาเรียนพร้อมเสริมวิชาทักษะชีวิตและการทํางานร่วมกับผู้อื่น ให้นักศึกษาสามารถทํางานได้จริงหลังเรียนจบ โดยขณะนี้มีสถาบันอาชีวศึกษาเข้ารวมโครงการแล้ว 22 แห่ง สถาบันอุดมศึกษาอีก 20 แห่ง มีหลักสูตรทั้งระยะสั้นและระยะยาวรวมทั้งสิ้น 235 หลักสูตร และคาดว่าภายใน 5 ปี จะผลิตกําลังคนได้มากกว่า 115,000 คน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี